stanford-oval/wikipedia huggingface dataset:
Simpsonit (30. tuotantokausi)
Jaksoluettelo > Kauhujen talo, osa 29 (Treehouse of Horror XXIX)

Avaruudesta tulleet palot alkavat muuttaa Springfieldin asukkaita kasveiksi. Psykopaatiksi muuttunut Lisa sieppaa Bartin, Milhousen ja Nelsonin ja pitää heitä tyrmässä. Simpsonit vierailevat johtaja Burnsin perustamassa vanhainkodissa, jonka asukkaat muuttuvat dinosauruksiksi.
Jaksoluettelo > Älä tartu mun rattiin (Baby You Can't Drive My Car)

Itseohjautuvia autoja valmistava tehdas palkkaa Homerin ja Margen työskentelemään tiiminä.
Jaksoluettelo > Venäläinen juttu (From Russia Without Love)

Moe ei enää reagoi Bartin pilapuheluihin, joten Bart tekee uudet pohjat tilaamalla Moelle venäläisen postimyyntivaimon.
Jaksoluettelo > Hei, toi mutsi meikkaa (Werking Mom)

Marge ryhtyy myymään Tupperware-astioita, mutta kauppa rupeaa käymään vain drag-kutsuilla.
Jaksoluettelo > Hassu, klovni (Krusty the Clown)

Hassu joutuu taas kerran pakenemaan lain kouraa, ja löytää itselleen mitä epätodennäköisimmän työpaikan sirkuspellenä.
Jaksoluettelo > Sankaritarina (Daddicus Finch)

Homerin hyveelliset puolet saavat Lisan ihailemaan häntä kahdeksanvuotiaan tytön loputtomalla innolla, ja Bart osoittaa mustasukkaisuuden merkkejä.
Jaksoluettelo > Joulupaniikki ('Tis the 30th Season)

Marge stressaa jouluvalmisteluja, ja muu perhe yllättää hänet hermolomalla Floridassa.
Jaksoluettelo > Lelutrauma (Mad About the Toy)

Bartin kellarista löytämät muovisotilaat herättävät Abessa muistoja, jotka liittyvät homoseksuaalisuuteen ja valokuvaukseen.
Tämä on Simpsonien yhdestoista ja toistaiseksi tuorein jakso, joka on voittanut Emmy-palkinnon.
Jaksoluettelo > Tyttö bussissa (The Girl on the Bus)

Lisa saa uuden kaverin, mutta ei kehtaa paljastaa hänelle, millaisia sivistymättömiä moukkia hänen perheenjäsenensä ovat.
Jaksoluettelo > Parkettien paistiveitsi (I'm Dancing as Fat as I Can)

Homer suututtaa Margen katsomalla heidän suosikkisarjansa uuden kauden yksin ja joutuu opettelemaan tanssimaan lepyttääkseen Margen.
Jaksoluettelo > Hollywood-hassuttelua (The Clown Stays in the Picture)

Marge ja Homer muistelevat, kun he olivat nuorina avustajina Hassun elokuvaprojektissa.
Jaksoluettelo > Keltainen gangsteri (101 Mitigations)

Homer saa käsiinsä Sarjakuvahemmon auton, eikä tajua pikaisen kruisailukierroksen johtavan autovarkaussyytteeseen.
Jaksoluettelo > Sinä kannatko taakkaa raskasta? (I Want You (She's So Heavy))

Homer satuttaa itsensä yrittäessä olla romanttinen ja Marge alkaa harrastamaan leijalautailua.
Jaksoluettelo > E-turhailua (E My Sports)

Bart ja kaverinsa alkavat menestyä tietokonepeliturnauksissa, ja Homerkin innostuu asiasta rahan takia.
Jaksoluettelo > Feministinen väkivaltaviihde (Bart vs. Itchy & Scratchy)

Bart loukkaantuu, kun Tikusta ja Takusta tehdään uusi versio, jossa on pelkkiä naisia, ja liittyy tyttöjen huligaanijengiin.
Jaksoluettelo > Tyttö bändissä (Girl’s In the Band)

Lisa pääsee harjoittelemaan saksofonia Capital Cityn filharmonikkojen nuoriso-ohjelmaan, mikä koettelee muun perheen hermoja, koska heidän täytyy istua Lisan takia autossa.
Jaksoluettelo > Marge ottaa ohjat (I’m Just a Girl Who Can’t Say D’oh)

Näyttelijät kyllästyvät amatööriteatterin tyranniohjaajaan ja Marge päätyy toteuttamaan aivan toisenlaisen musikaalin kuin oli suunniteltu.
Jaksoluettelo > Dou Kanada (D’oh Canada)

Lisa ajautuu Kanadaan ja tajuaa pitävänsä sosialidemokraattisesta naapurimaasta huomattavasti enemmän kuin Yhdysvalloista.
Jaksoluettelo > Arvoitus altaan alla (Woo-Hoo Dunnit?)

Lisan yliopistosäästöt katoavat ja perhe yrittää selvittää  varkauden arvoituksen.
Joissakin esityksissä jakson nimi on ollut Salapoliisintyötä
Jaksoluettelo > Vaihtoehtohoitoa (Crystal Blue-Haired Persuasion)

Burnsin leikkausten takia Marge kokeilee kristallihoitoja Bartin keskittymishäiriöön ja ne tarjoavatkin yllättävän rahanlähteen.
Simpsonit
| --- | --- |
Sekalaista:   alkutekstijakso  D’oh!  Duff Beer  Kauhujen talo  lyhytfilmit  Springfield  Springfieldin ala-aste  Springfieldin ydinvoimala  742 Evergreen Terrace 
Luettelot:   luettelo jaksoista  luettelo hahmoista  luettelo palkinnoista  luettelo DVD-julkaisuista  luettelo videopeleistä  luettelo vierailleista tähdistä 
Tuotantokaudet:   1.  2.  3.  4.  5.  6.  7.  8.  9.  10.  11.  12.  13.  14.  15.  16.  17.  18.  19.  20.  21.  22.  23.  24.  25.  26.  27.  28.  29.  30.  31.  32.  33.  34.  35.  36. 
Elokuvat ja erikoisjaksot:   The Simpsons Movie  The Longest Daycare  Playdate with Destiny  Kuka ampui johtajan? 
Videopelit:   Bart vs. the Space Mutants  Bart vs. the World  Bart's Nightmare  Virtual Bart  Bart and the Beanstalk  Wrestling  Road Rage  Skateboarding  Hit & Run  The Simpsons Game  Tapped Out
Beetakoronavirukset

| Beetakoronavirukset |
| --- | --- |
 MERS-Cov-virus mikroskooppikuvassa
Virusten luokittelu
Ryhmä::  Virukset
Kunta::  Riboviria
Lahko::  Nidovirales
Heimo::  Coronaviridae Koronavirukset
Alaheimo::  Orthocoronavirinae
Suku::  Beetakoronavirukset Betacoronavirus
Alasuvut
 Betacoronavirus (Embecovirus)  Betacoronavirus (Hibecovirus)  Betacoronavirus (Merbecovirus)  Betacoronavirus (Nobecovirus)  Betacoronavirus (Sarbecovirus) 
Katso myös
   Beetakoronavirukset Wikispeciesissä   Beetakoronavirukset Commonsissa 
Infobox OKNimi-testi OK: 
Beetakoronavirukset (Betacoronavirus) on yksi koronavirusten (Coronaviridae) heimon Orthocoronavirinae-alaheimon neljästä suvusta, johon kuuluu 12 RNA-viruslajia viidessä alasuvussa. Suku luokiteltiin vuoteen 2018 asti kuuluvaksi Coronavirinae-alaheimoon.
Beetakoronavirukset ovat vaipallisia, pallomaisia viruksia, joiden pituus on tavallisesti noin 120 nanometriä. Niiden virus-RNA on tarttuva ja toimii sekä genomina että viruksen lähetti-RNA:na. Genomissa on 27–32 RNA:n emästä, mikä on eniten kaikista RNA-viruksista.
Aiheesta muualla

Laji.fi: Betacoronavirus
National Center for Biotechnology Information (NCBI): Betacoronavirus, taxonomy (englanniksi)
| --- | --- |
Taksonitunnisteet:  Wikidata: Q16532287  Wikispecies: Betacoronavirus  BioLib: 1552400  BOLD: 980925  CoL: 39VD  EoL: 11621308  GBIF: 10312030  IRMNG: 1452713  NCBI: 694002  WoRMS: 600314
Sammon vartijat

Sammon vartijat on Timo Parvelan 2007–2009 kirjoittama kirjasarja. Kirjat on kustantanut Tammi. Sammon vartijat on fantasiaa, joka jatkaa siitä, mihin Kalevala jäi.
Juoni > Tuliterä

Ahti ja Ilmari ovat kaverukset, joiden isät ovat kadonneet täsmälleen samaan aikaan. Kaikki alkaa kuitenkin siitä, kun Ahti saa käsiinsä Väinämöisen vanhan kanteleen. Ahti on todella ihastunut Saana-nimiseen tyttöön, johon yrittää tehdä vaikutuksen soittamalla kannelta juhlissa. Kaikki kuuntelijat kuitenkin nukahtavat paitsi Ahti ja Saanan äiti. Saanan äiti kaappaa Ahdin ja lähtee tämän kanssa yhdessä kohti kaivosta.
Samaan aikaan toisaalla ammattivaras Jokkeri on jäänyt Tuonelan joutsenet -nimisen moottoripyöräjengin vangiksi. Jokkeri onnistuu kuitenkin pakenemaan, ja hän lähtee etsimään tuota mystistä kannelta, josta Tuonelan joutsenten johtaja kertoi. Jokkeri onnistui myös varastamaan johtajan miekan. Seppä Ilmarisen takoman Tuliterän.
Jokkeri murtautuu Ilmarin pihavarastoon toivoen löytävänsä kanteleen. Ilmari on kuitenkin viisas ja on virittänyt ansan, johon Jokkeri jää. Ilmari kuitenkin huomaa yhden asian: kantele on poissa. Jokkeri lupaa auttaa Ilmaria, ja yhdessä he lähtevät juhliin.
Juhlissa väki on jo vironnut, ja Ilmari menee Saanan luokse. Saana sanoo muistavansa ainoastaan Ahdin soiton. Saanan äiti on kuitenkin myös kadonnut. Saana, Jokkeri ja Ilmari saavat mukaansa myös rehtorin, joka kertoo Ilmarin ja Ahdin olevan Sammon vartijoita ja Saanan äidin olevan itse Loviatar, joka haluaa kadonneet sammon sirpaleet itselleen.
Joukko pääsee livahtamaan kaivokseen Jokkerin sisaren Ainon avustuksella. Heillä on nyt kaksi tehtävää: pelastaa Ahti ja etsiä Ilmarin sisko Anni, joka on jo samana päivänä mennyt kaivokseen. 
Matkalla Aino saa osuman hiiden tikarista ja pyörtyy. Muut löytävät Ahdin, mutta Loviatar saa Ahdin lähtemään mukaansa. Joukko pakenee kilpaa sortuvan kaivoksen mukana ja pelastuu. Anni onnistuu pelastamaan elottoman Ainon.
Juoni > Tiera

Kirja jatkuu suoraan edellisen kirjan tapahtumista. Ystävykset ovat kokoontuneet Ahdin keittiöön ja miettivät, millä saisivat selville seuraavan sirpaleen sijainnin. He tajuavat sirpaleen sijaitsevan Lemmenjoella Lapissa. He pakkaavat Jokkerin asuntoauton ja lähtevät matkaan. Matkalla autosta loppuu bensa, ja he joutuvat jäämään yöksi autoon. Saana ja Ilmari päättävät kuitenkin jäädä vahtiin ja tekevät nuotion auton viereen. Aamuyöllä Saana ja Ilmari lähtevät metsään hakemaan lisää puita, mutta he eksyvät ja tajuavat hiidenhurttien saartaneen heidät. Metsään ilmestyy kuitenkin jätti, joka pelastaa ystävykset. Samaan aikaan Jokkeri herää autossa ja lähtee etsimään Saanaa ja Ilmaria. Heidät löydettyään Jokkeri ja jätti esittelevät toisensa, ja he saavat tietää jätin nimen olevan Tiera.
Porukka jää Tieran kylään "vangeiksi" sillä, Tiera haluaa tietää heidän matkansa syyn. Jokkeri suunnittelee pakenemista, mutta alkaakin kaikkien ihmetykseksi viihtyä kylässä. Samaan aikaan Loviatar ja Ahti ovat Tuonelassa ja Loviatar tuntuu salaavan jotain. Jokkeri haastaa Tieran jousiammuntakilpailuun palkintona joukkion kohtalo. Tiera suostuu, mutta Tieran vaimo Tellervo ei ole asian kannalla. Anni, Ilmari ja Saana lähtevät muiden huomaamatta leiristä etsimään Antero Vipusta, tietäjistä suurinta. Jokkeri voittaa vedon, mutta kukaan ei tunnu olevan asiasta sikseen. Pian he kertovat vapaaehtoisesti Tieralle tehtävästään, ja Tiera päättää liittyä joukkioon. He menevät erään joen yli, ja samalla rehtori saa osuman kyyn hampaista. He etsivät käsiinsä Kiputytön, joka parantaa rehtorin Ainon avulla.
Ahti tapaa äitinsä. Joukkio saa selville viimeisen sirpaleen kätkön ja taistelee henkeen ja vereen hiisiä vastaan saadakseen sen. Rehtori kuolee taistelussa, mutta kertoo ennen kuolemaansa yllättävän asian: kantele on viimeinen sirpale. Joukko on taistelun jäljiltä voimaton. Pian vettä pitkin saapuu vene, jonka pohjalla on ihmisiä.
Juoni > Louhi

Joukko tunnistaa ihmiset. Ahti, Saana, Anni, Ilmari ja Ahdin äiti makaavat elottomina veneen pohjalla. He ovat kuitenkin vielä elossa, mutta hyvin heikossa kunnossa. Heidän herättyään joukko eroaa Tierasta ja lähtee takaisin ihmisten pariin. He tutustuvat kaupungissa Kyllikkiin. Toisaalla Tieran kylässä Tiera kuolee.
Karhut hyökkäävät joukon kimppuun. Anni pettää ystävänsä ja vie kanteleen Louhelle. Muu joukko saa avukseen kalastajan, joka muistuttaa hyvin paljon rehtoria. He murtautuvat Louhen piiloon, mutta Jokkeri haavoittuu. Anni, Ilmari ja Ahti tapaavat isänsä jälleen, ja he kaikki pakenevat. Ahti saa Saanalta suudelman.
Kirjan lopussa Saana lähtee etsimään isäänsä ja hyvästelee Ahdin ja muun saattueen. Kirjan lopussa olevista runoista voi myös päätellä, että Ahti aloittaa oman elämänsä kaukana Tieran kylästä, Aino jää kylään antamaan oppia ihmisille, Jokkeri ja Tellervo rakastuvat ja saavat kaksospojat, Ilmari ryhtyy kylään uudeksi sepäksi yhdessä isänsä kanssa ja Anni jää myös kylään asumaan.
Sarjan kirjat

Tuliterä
Tiera (romaani)
Louhi (romaani)
Baseballin Euroopan-mestaruuskilpailujen B-sarja 2002

Vuonna 2002 Baseballin Euroopan mestaruuskilpailujen B-sarja pelattiin kahdessa erillisessä ryhmässä. Pelipaikkoina olivat Alby ja Skarpnäck Ruotsissa, jossa pelattiin 30. heinäkuuta - 3. elokuuta. Turnauksen voitti isäntäjoukkue Ruotsi, joka nousi Euroopan-mestaruuskilpailujen A-sarjaan kaudeksi 2003. Toisessa ryhmässä, joka pelattiin Szentendressä, Unkarissa, voittajaksi selvisi Kreikka.
Suomen joukkueessa, joka jäi ryhmässään kahdeksanneksi, pelasi myös pesäpalloilijana paremmin tunnettu Toni Kohonen.
Ryhmä 1 > Lohko A

| joukkue | Ot>  | V | H | AVG |  |  |  |  |
| --- | --- | --- | --- | --- | --- | --- | --- | --- |
|  Ruotsi | 3 | 3 | 0 | 1.000 |  | 14-0 | - | 16-3 |
|  Puola | 3 | 2 | 1 | .667 | - |  | - | 8-7 |
|  Tanska | 3 | 1 | 2 | .333 | 1-16 | 6-9 |  | - |
|  Norja | 3 | 0 | 3 | .000 | - | - | 3-4 |  |
Ryhmä 1 > Lohko B

| joukkue | Ot>  | V | H | AVG |  |  |  |  |
| --- | --- | --- | --- | --- | --- | --- | --- | --- |
|  Itävalta | 3 | 3 | 0 | 1.000 |  | - | 9-6 | 8-7 |
|  Irlanti | 3 | 2 | 1 | .667 | 4-8 |  | - | 10-9 |
|  Liettua | 3 | 1 | 2 | .333 | - | 7-8 |  | - |
|  Suomi | 3 | 0 | 3 | .000 | - | - | 2-22 |  |
Ryhmä 1 > Pudotuspelit

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|   | Välierät | Välierät |  |  | Loppuottelu | Loppuottelu |
 

|  |    Itävalta | 8 |   |  |  |  |
|  |    Puola | 2 |   |  |  |  |
|  |   |  |   |  |  |  |

|  |   |   |   |   |    Itävalta | 1 |
|  |   |   |   |   |    Ruotsi | 18 |
|  |   |  |   |  |  |  |
|  |   |  |   |  |  |  |
|  |  |  |  |  | Pronssiottelu | Pronssiottelu |
|  |  |  |   |  |  |  |
|  |    Ruotsi | 18 |   |  |    Puola |  7 |
|  |    Irlanti | 1 |   |  |    Irlanti |  5 |
Sijat 5 ja 6:  Tanska -  Liettua 0-11
Sijat 7 ja 8:  Norja -  Suomi 14-10
Ryhmä 2 > Lohko A

| joukkue | Ot>  | V | H | AVG |  |  |  |  |
| --- | --- | --- | --- | --- | --- | --- | --- | --- |
|  Ukraina | 3 | 3 | 0 | 1.000 |  | 5-0 | 12-0 | 12-0 |
|  Valko-Venäjä | 3 | 2 | 1 | .667 | - |  | 13-8 | 10-8 |
|  Slovenia | 3 | 1 | 2 | .333 | - | - |  | 14-7 |
|  Jugoslavia | 3 | 0 | 3 | .000 | - | - | - |  |
Ryhmä 2 > Lohko B

| joukkue | Ot>  | V | H | AVG |  |  |  |  |  |
| --- | --- | --- | --- | --- | --- | --- | --- | --- | --- |
|  Kreikka | 4 | 4 | 0 | 1.000 |  | 16-3 | 20-1 | 23-0 | 26-4 |
|  Slovakia | 4 | 2 | 2 | .500 | - |  | 12-5 | 11-1 | - |
|  Unkari | 4 | 2 | 2 | .500 | - | - |  | 11-0 | 9-7 |
|  Bulgaria | 4 | 1 | 3 | .250 | - | - | - |  | 9-4 |
|  Romania | 4 | 1 | 3 | .250 | - | 11-2 | - | - |  |
Ryhmä 2 > Pudotuspelit

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|   | Välierät | Välierät |  |  | Loppuottelu | Loppuottelu |
 

|  |    Ukraina | 7 |   |  |  |  |
|  |    Slovakia | 11 |   |  |  |  |
|  |   |  |   |  |  |  |

|  |   |   |   |   |    Slovakia | 0 |
|  |   |   |   |   |    Kreikka | 21 |
|  |   |  |   |  |  |  |
|  |   |  |   |  |  |  |
|  |  |  |  |  | Pronssiottelu | Pronssiottelu |
|  |  |  |   |  |  |  |
|  |    Kreikka | 15 |   |  |    Valko-Venäjä |  6 |
|  |    Valko-Venäjä | 0 |   |  |    Ukraina |  20 |
Sijat 5 ja 6:  Slovenia -  Unkari 10-12
Sijat 7 ja 8:  Jugoslavia -  Bulgaria 7-14
Belgian Grand Prix 1952

|  Belgian Grand Prix 1952  |
| --- | --- |
 3 osakilpailu 8 osakilpailusta kaudella 1952. 
Päivämäärä:  22. kesäkuuta 1952
Sijainti:  Circuit de Spa-Francorchamps
Sää:   Sateinen
Paalupaikka
Kuljettaja:   Alberto Ascari   (Ferrari)
Paaluaika:  4.37,0
Palkintokoroke
Voittaja:   Alberto Ascari   (Ferrari)
Toinen:   Giuseppe Farina   (Ferrari)
Kolmas:   Robert Manzon   (Gordini)
Nopein kierros
Kuljettaja:   Alberto Ascari   (Ferrari)
Kierrosaika:  4.55,0 (kierroksella ?)
Belgian Grand Prix 1952 oli Formula 1 -sarjan osakilpailu, joka ajettiin 22. kesäkuuta 1952 Circuit de Spa-Francorchamps'n radalla. Kilpailun voitti Alberto Ascari, jolle voitto oli kauden ensimmäinen. Ascari saavutti myös hattutempun.
Tulokset

| Sija | Nro | Kuljettaja | Talli | Kierrokset | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 4 |  Alberto Ascari | Ferrari | 36 | 3.03.46,3 | 1 | 9 |
| 2 | 2 |  Giuseppe Farina | Ferrari | 36 | +1.55,2 | 2 | 6 |
| 3 | 14 |  Robert Manzon | Gordini | 36 | +4.28,4 | 4 | 4 |
| 4 | 8 |  Mike Hawthorn | Cooper-Bristol | 35 | +1 krs. | 6 | 3 |
| 5 | 28 |  Paul Frère | HWM-Alta | 34 | +2 krs. | 8 | 2 |
| 6 | 10 |  Alan Brown | Cooper-Bristol | 34 | +2 krs. | 9 |   |
| 7 | 34 |  Charles de Tornaco | Ferrari | 33 | +3 krs. | 13 |   |
| 8 | 18 |  Johnny Claes | Gordini | 33 | +3 krs. | 19 |   |
| 9 | 12 |  Eric Brandon | Cooper-Bristol | 33 | +3 krs. | 12 |   |
| 10 | 20 |  Prinssi Bira | Simca-Gordini-Gordini | 32 | +4 krs. | 18 |   |
| 11 | 24 |  Lance Macklin | HWM-Alta | 32 | +4 krs. | 14 |   |
| 12 | 30 |  Roger Laurent | HWM-Alta | 32 | +4 krs. | 20 |   |
| 13 | 38 |  Arthur Legat | Veritas | 31 | +5 krs. | 21 |   |
| 14 | 44 |  Robert O'Brien | Simca-Gordini-Gordini | 30 | +6 krs. | 22 |   |
| 15 | 42 |  Tony Gaze | HWM-Alta | 30 | +6 krs. | 16 |   |
| Kesk. | 40 |  Robin Montgomerie-Charrington | Aston Butterworth | 17 | Moottori | 15 |   |
| Kesk. | 6 |  Piero Taruffi | Ferrari | 13 | Onnettomuus | 3 |   |
| Kesk. | 16 |  Jean Behra | Gordini | 13 | Onnettomuus | 5 |   |
| Kesk. | 36 |  Ken Wharton | Frazer-Nash-Bristol | 10 | Ulosajo | 7 |   |
| Kesk. | 22 |  Louis Rosier | Ferrari | 6 | Voimasiirto | 17 |   |
| Kesk. | 26 |  Peter Collins | HWM-Alta | 3 | Vetoakseli | 11 |   |
| Kesk. | 32 |  Stirling Moss | ERA-Bristol | 0 | Moottori | 10 |   |
Suomen kirkkohistoriallisen seuran vuosikirja

Vuosikirjan ensimmäinen toimittaja Jaakko Gummerus.
Suomen kirkkohistoriallisen seuran vuosikirja – Finska kyrkohistoriska samfundets årsskrift on vuodesta 1912 lähtien ilmestynyt kirkkohistorian alan tieteellinen aikakauskirja, jota julkaisee Suomen kirkkohistoriallinen seura. Vuosikirjassa julkaistaan vertaisarvioituja tutkimusartikkeleita sekä katsauksia ja arvosteluja. Kielinä ovat suomen ja ruotsin ohella lähinnä englanti ja saksa.
Historia

Vuosikirjaa edelsi vuosina 1892–1910 aikakauskirja Suomen kirkkohistoriallisen seuran pöytäkirjat liitteineen – Finska kyrkohistoriska samfundets protokoll och meddelanden, jossa julkaistiin Suomen kirkkohistoriallisen seuran kokousten pöytäkirjat sekä kokouksissa pidetyt esitelmät. Seuran sihteeri, professori Jaakko Gummerus esitti johtokunnan kokouksessa toukokuussa 1911, että aikaisempi lukuvuosittain ilmestynyt julkaisusarja muutettaisiin vuosikirjaksi, joka ilmestyisi kalenterivuosittain. Johtokunta hyväksyi esityksen, minkä johdosta esitelmät ja tutkimusartikkelit siirtyivät liitteistä kirjan alkuun pääasiaksi ja pöytäkirjat vastaavasti liitteiksi.
Vuosikirjan historiassa 1920-luku oli synkkä kausi. Vuosina 1921–1929 ei painettu kirjasarjaa lainkaan, koska vähäiset taloudelliset resurssit pakottivat seuran keskittymään itsenäisten tieteellisten teosten kustantamiseen. Lisäksi Gummeruksen siirtyminen piispaksi ja uuden sihteerin, professori Martti Ruuthin lukuisat muut tehtävät haittasivat seuran julkaisutoimintaa.
Seuran apulaissihteerinä toiminut ylioppilas Martti A. Ruuth, sittemmin tohtori Martti Ruutu, auttoi julkaisusarjan uuteen nousuun 1930-luvun aikana. Hän toimitti nopeassa tahdissa 1920-luvulla rästiin jääneitä niteitä. Martti Ruudun kauden jälkeen vastuu julkaisusarjan toimittamisesta palasi muutamia poikkeuksia lukuun ottamatta pitkäksi aikaa seuran sihteerille. Erityisen pitkään, lähes neljännesvuosisadan, toimittajana oli seuran sihteeri Hannu Mustakallio, joka jätti tehtävän vuonna 2003 siirtyessään Joensuun yliopiston kirkkohistorian professoriksi.
Kirja-arvostelut tulivat vuosikirjaan 1970-luvulla, ja sittemmin niiden merkitys on tasaisesti kasvanut. Ne saivat rinnalleen myös historiaa koskettavia kulttuuriarvioita 2000-luvun ensimmäisellä vuosikymmenellä, kun dosentti Mikko Ketola ja dosentti, sittemmin professori Tuija Laine toimittivat vuosikirjaa. Seuran sihteerin ja vuosikirjan toimittajan tehtävät ovat olleet jälleen erilliset vuodesta 2007. Vuosikirjan historian aikana monet niteet ovat ilmestyneet kaksois- tai kolmoisnumerona, mutta vuosikirjasta 2002 lähtien julkaisu on ilmestynyt vuosittain. 2010-luvulla vuosikirjalle on useimpina vuosina määritelty teema, joka nivoo yhteen artikkelit.
Vuosikirjan toimittajat 2021 alkaen ovat teologian tohtori Petra Kuivala (vastaava toimittaja, artikkelit) ja teologian maisteri Annaleena Sevillano (kirja-arviot ja katsaukset).
Julkaisuvuodet ja toimittajat

| Numerot | Ilmestymisvuodet | Toimittajat | Teema |
| --- | --- | --- | --- |
| 1–10 | 1912–1930 | Jaakko Gummerus |  |
| 11–20 | 1936–1937 | Martti Ruutu |  |
| 21–23 | 1933–1934 | Martti A. Ruuth (Martti Ruutu) |  |
| 24–32 | 1936–1945 | Martti Ruutu |  |
| 33–36 | 1946–1948 | Aarne Turkka |  |
| 37–44 | 1949–1956 | Aaro Siljamäki |  |
| 45–47 | 1959 | Kauko Pirinen |  |
| 48–57 | 1963–1968 | Martti Parvio |  |
| 58–59 | 1970 | Eino Murtorinne |  |
| 60–63 | 1972–1974 | Pentti Lempiäinen |  |
| 64–69 | 1977–1979 | Pekka Raittila |  |
| 70–71 | 1981 | Hannu Mustakallio & Pekka Raittila |  |
| 72–92 | 1982–2003 | Hannu Mustakallio |  |
| 93–100 | 2004–2010 | Mikko Ketola & Tuija Laine |  |
| 101 | 2011 | Jaakko Olavi Antila & Tuija Laine |  |
| 102–103 | 2012–2013 | Jaakko Olavi Antila & Milla Bergström |  |
| 104 | 2014 | Jaakko Olavi Antila & Piia Latvala | 2014: Kristityt, juutalaiset ja muslimit |
| 105–107 | 2015–2017 | Piia Latvala & Olli Lampinen-Enqvist | 2016: Reformaatio 500 vuotta  2017: Sota ja pakolaisuus |
| 108–110 | 2018–2020 | Sini Mikkola & Olli Lampinen-Enqvist | 2018: Vapaaehtoisuus ja osallisuus  2019: Tunteet, aistit ja uskonnollinen kokemus  2020: Valta ja vastarinta |
| 111 | 2021 | Petra Kuivala, Annaleena Sevillano & Olli Lampinen-Enqvist | Kriisit kristinuskon historiassa |
| 112 | 2022 | Petra Kuivala & Annaleena Sevillano | Uskonto ja arjen historia |
Aiheesta muualla

Vuosikirjan artikkelit vuodesta 1994 Elektra-palvelussa
Vuosikirjan 2011 kansi.
Martin Wetzer

| Martin Wetzer |
| --- | --- |
 Martin Wetzer.
Henkilötiedot
Muut nimet:  Paul Martin Wetzer
Syntynyt: 7. elokuuta 1868 Pfronten, Baijeri
Kuollut: 29. syyskuuta 1954 (86 vuotta) Helsinki
Sotilashenkilö
Taistelut ja sodat:   ensimmäinen maailmansota  Suomen sisällissota  Viron vapaussota 
Sotilasarvo:  jalkaväenkenraali
Paul Martin Wetzer (7. elokuuta 1868 Pfronten, Baijeri – 29. syyskuuta 1954 Helsinki) oli suomalainen jalkaväenkenraali ja juristi, joka toimi Suomen sisällissodassa valkoisten Hämeen Ryhmän ja Länsiarmeijan komentajana sekä lyhyen aikaa valkoisten päämajan esikuntapäällikkönä. Hän oli myös Viron vapaussotaan osallistuneiden suomalaisten vapaaehtoisten komentajana vuonna 1919.
Sukutausta

Wetzer oli sukutaustaltaan puoliksi saksalainen. Hänen isänsä Martin Wetzer vanhempi (1816–1882) oli Baijerin Pfrontenista kotoisin ollut kelloseppä ja mekaanikko, joka muutti ensin Pietariin ja sieltä Helsinkiin johtamaan työpajaa, joka valmisti astronomisessa tutkimuksessa käytettyjä kojeita Helsingin yliopistolle sekä eräässä vaiheessa revolvereita Suomen kaartille. Myöhemmin Wetzer vanhempi oli Suomen luotsihallituksen insinööri. Wetzerin äiti oli Amalie Schramm. Teatterinjohtaja Konni Wetzer oli Martin Wetzerin veli.